Verbsangen

|  |  |
| --- | --- |
| **Infinitiv:** | **er den UBESTEMTE tiden.**  **Vi kan sette Å foran verb som står i infinitiv.** |
| Å si | **Det var en vakker vårdag, at lærer`n sa til klassen:** |
| Å jobbe | **Nå skal vi jobbe litt med verb, følg nøye med og lær!** |
| Å gjøre | **Et verb det er en handling gjort av noe eller noen** |
| Å kysse | **som klappe, kysse, slå og gå og mye, mye mer.** |
| Å ta | **Nå tar vi oss en runde, der hver skal si en ting** |
| Å danse | **Om hva du liker gjøre, som å danse rundt i ring.** |
| Å sitte | **Jeg kan sitte fint på stolen min, sa Lise med et smil** |
| Å rope | **Og Lasse ropte kjekt at han kan få til alt han vil.** |
| Å spille | **Og Tor sa spille fotball og Vilde spille sjakk.** |
| Å lage | **Og vesle Solveig Bakken hun har laget seg en krakk.** |

|  |  |
| --- | --- |
| **Presens:** | **Er noe vi gjør akkurat NÅ, noe vi gjør OFTE, noe som er generelt, og noe som skal skje i NÆR FREMTID.**  **Vi kan bruke hjelpeordet «NÅ»** |
| Nå endrer | **Et verb det kan vi endre, og det kaller vi «å bøye»** |
| Nå skjer | **i nåtid, fortid, fremtid – ja alt etter når det skjer.** |
| Nå bruker | **Små hjelpeord vi bruker, så vi lettere skal huske** |
| Nå husker | **I rekkefølgen: Å – og NÅ – I GÅR og så vi HAR** |
| Nå har | **Infinitiv (å) og presens (nå) og så preteritum (i går)** |
| Nå går | **Og siste ord: Perfektum (har) – det er orda i en sum.** |
| Nå sa | **Kan jeg få gå på do, sa Jon – Jeg må så fryktelig!** |
| Nå mister | **Så har jeg mistet blyanten, jeg må visst få en ny.** |
| Nå ser | **Og søte Anne Lise, hun så ned med røde kinn** |
| Nå hvisker | **for Ole hadde hvisket ømt: vil du bli jenten min?** |

|  |  |
| --- | --- |
| **Preteritum** | **Om handlinger som er AVSLUTTET i fortiden.**  **Vi kan bruke hjelpe ordene «I GÅR»**  «Jeg spilte fotball i fem år.» (…og spiller ikke lenger.) |
| **I går sukket** | **Jeg syns det er litt vanskelig, sa Kjellemann og sukket.** |
| **I går husket** | **Det er så mange rare ord, og alt vi huske må.** |
| **I går klødde** | **Og læreren han klødde seg i hodet, mens han kikket** |
| **I går grunnet** | **I taket litt og grunnet før han sa til sine små:** |
| **I går lærte** | **Da du var liten gutt og skulle lære deg å gå** |
| **I går syntes** | **Det var nok ganske vanskelig, men synes du det nå?** |
| **I går trodde** | **Jeg tror nok at du kan lærer dette, om du bare vil.** |
| **I går øvde** | **Men du må øve jevnt og trutt, og så enda litt til.** |
| **I går lærte** | **For har du lært å sykle, aldri glemme det du kan.** |
| **I går satt** | **Slik også med den kunnskapen som sitter som den skal!** |

|  |  |
| --- | --- |
| **Perfektum** | **uttrykker handlinger som startet i fortiden,**  **men som fortsetter, eller har virkning i nåtiden.**  «Jeg har spilt fotball i fem år (og gjør det fremdeles).» |
| **Har sett** | **Og læreren han så først på den ene, så den andre.** |
| **Har ropt** | **Så rettet han seg opp og ropte glad: reis opp og stå!** |
| **Har husket** | **Selv om vi lærer mye, må vi også huske dette:** |
| **Har levd** | **En viktig ting i livet er å leve her og nå!** |
| **Har bøyd** | **Nå bøyer vi, og tøyer vi – og tuller lite grann.** |
| **Har lekt** | **Ja, kom nå og bli med, så skal vi leke alle mann!** |
| **Har hinket** | **Så hoppet de, og hinket litt, og snurret rundt omkring.** |
| **Har gått** | **De lekte «Bro, bro Brille,» og gikk hånd i hånd i ring.** |
| **Har sluttet** | **Men alt må ha en ende, også denne dag tok slutt** |
| **Har sprunget** | **Da klokka klang de yr og glad sprang ut til friminutt.** |